Diari Oficial de la Generalitat Valenciana


Sumari del DOGV 4984, del 13-04-2005 (2005/3786)

RESOLUCIÓ de 10 de març de 2005, de la Conselleria de Cultura, Educació i Esport, per la qual es designen els membres del jurat de la cinquena edició del Premi de les Arts Plàstiques de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4984

Data del DOGV
:   13-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/3786


Data del document
:   10-03-2005

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * belles arts
    * premi cultural
    * distinció honorífica

RESOLUCIÓ de 10 de març de 2005, de la Conselleria de Cultura, Educació i Esport, per la qual es designen els membres del jurat de la cinquena edició del Premi de les Arts Plàstiques de la Generalitat Valenciana. [2005/A3786]
  
Pel Decret 180/2000, de 5 de desembre, del Govern valencià (DOGV núm. 3.898 de 15.12.2000), es va crear el Premi de les Arts Plàstiques de la Generalitat Valenciana com a guardó atorgat per la Generalitat a un artista plàstic valencià de vàlua reconeguda, a fi de destacar la seua labor creadora.
  
A través de l'Orde de 10 de març de 2005, de la Conselleria de Cultura, Educació i Esport, s'ha procedit a convocar la cinquena edició del premi.
  
Per tot això, és procedent nomenar, de conformitat amb la base cinquena del decret mencionat, els membres del jurat que ha de concedir el premi, el qual, segons el decret, ha d'estar presidit per la secretària autonòmica de Cultura i Política Lingüística, i ha de tindre com a secretari el sotssecretari de la Conselleria de Cultura, Educació i Esport.
  
En virtut de tot això, resolc:
  
Primer
  
Nomenar com a membres del jurat de la cinquena edició del Premi de les Arts Plàstiques de la Generalitat Valenciana, d'acord amb el que disposa la base cinquena del Decret 180/2000, les persones següents:
  
- Román de la Calle de la Calle, catedràtic d'Estètica de la Universitat de València.
  
- Felipe Garín Llombart, catedràtic d'Història de l'Art de la Universitat Politècnica de València.
  
- Tomás Llorens Serra, historiador i crític d'art.
  
- Tomás Ruiz Company, director de Programació de la Fundació de la Comunitat Valenciana Biennal de les Arts.
  
Segon
  
La decisió de jurat s'ha d'anunciar en un acte públic, en el qual es lliurarà a l'artista premiat un guardó acreditatiu de la concessió.
  
Tercer
  
La present resolució entrarà en vigor l'endemà de la publicació en el Diari Oficial de la Generalitat Valenciana.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició ha d'interposar-se davant de l'òrgan que dicta el present acte en el termini d'un mes a comptar des de l'endemà de la publicació.
  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 10 de març de 2005.- El conseller de Cultura, Educació i Esport: Alejandro Font de Mora Turón.